CELEX: 32000D0675
Language: sl
Date: 2000-10-20 00:00:00
Title: Odločba Komisije z dne 20. oktobra 2000 o posebnih pogojih za uvoz ribiških proizvodov s poreklom iz Islamske republike Iran (notificirana pod dokumentarno številko K(2000) 3066)Besedilo velja za EGP

Pomembno pravno obvestilo

|

32000D0675

Uradni list L 280 , 04/11/2000 str. 0063 - 0068

		Odločba Komisijez dne 20. oktobra 2000o posebnih pogojih za uvoz ribiških proizvodov s poreklom iz Islamske republike Iran(notificirana pod dokumentarno številko K(2000) 3066)(Besedilo velja za EGP)(2000/675/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11 Direktive,ob upoštevanju naslednjega:(1) Strokovnjak Komisije je opravil inšpekcijski obisk v Islamski republiki Iran, da bi preveril razmere, v katerih se ribiški proizvodi proizvajajo, skladiščijo in odpremijo v Skupnost.(2) Določbe zakonodaje Islamske republike Iran o zdravstvenem inšpekcijskem nadzoru in spremljanju ribiških proizvodov se lahko štejejo za enakovredne določbam Direktive 91/493/EGS.(3) V Islamski republiki Iran je "Iran Veterinary Organisation (IVO) of the Ministry of Jihad-e-Sazandegi" sposoben učinkovito preverjati uporabo veljavne zakonodaje.(4) (5) Postopek za pridobitev zdravstvenega spričevala iz člena 11(4)(a) Direktive 91/493/EGS mora zajemati tudi opredelitev vzorca spričevala, minimalne zahteve glede jezikov, v katerih mora biti sestavljeno, in položaj osebe, pooblaščene za njegov podpis.(5) V skladu s členom 11(4)(b) Direktive 91/493/EGS je treba na pakiranja ribiških proizvodov pritrditi oznako, na kateri sta navedena ime tretje države in številka odobritve/registrska številka obrata izvora, predelovalnega plovila, hladilnice ali zamrzovalnega plovila.(6) V skladu s členom 11(4)(c) Direktive 91/493/EGS je treba sestaviti seznam odobrenih obratov, predelovalnih plovil ali hladilnic ter seznam zamrzovalnih plovil, opremljenih v skladu s točkami 1 do 7 Priloge II k Direktivi 92/48/EGS [3]. Navedena seznama je treba sestaviti na podlagi sporočil IVO Komisiji. Zato mora IVO zagotoviti skladnost z določbami, ki so za ta namen opredeljene v členu 11(4) Direktive 91/493/EGS.(7) IVO je dal uradna zagotovila v zvezi s skladnostjo s pravili, določenimi v poglavju V Priloge k Direktivi 91/493/EGS, in v zvezi z izpolnjevanjem zahtev, enakovrednih zahtevam, ki jih določa navedena direktiva.(8) Ukrepi, predvideni s to odločbo, so v skladu z mnenjem Stalnega veterinarskega odbora –SPREJELA NASLEDNJO ODLOČBO:Člen 1"Iran Veterinary Organisation (IVO) of the Ministry of Jihad-e-Sazandegi" je pristojni organ v Islamski republiki Iran za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.Člen 2Ribiški proizvodi in proizvodi iz ribogojstva s poreklom iz Islamske republike Iran, morajo izpolnjevati naslednje pogoje:1. vsako pošiljko mora spremljati oštevilčeno originalno zdravstveno spričevalo, ki je pravilno izpolnjeno, podpisano, datirano in obsega en sam list, v skladu z vzorcem iz Priloge A tej odločbi;2. proizvodi morajo izvirati iz odobrenih obratov, predelovalnih plovil, ali hladilnic oziroma registriranih zamrzovalnih plovil, naštetih v Prilogi B k tej odločbi;3. razen pri zamrznjenih ribiških proizvodih v razsutem stanju, namenjenih za proizvodnjo konzervirane hrane, morata biti na vseh pakiranjih z neizbrisnimi črkami zapisani beseda "IRAN" in številka odobritve/registrska številka obrata izvora, predelovalnega plovila, hladilnice ali zamrzovalnega plovila.Člen 31. Spričevala iz člena 2(1) morajo biti sestavljena v vsaj enem uradnem jeziku države članice, kjer se opravljajo pregledi.2. V spričevalih morajo biti navedeni položaj in podpis predstavnika IVO ter uradni žig IVO v barvi, ki se razlikuje od barve drugih zaznamkov.Člen 4Ta odločba začne veljati 60 dni po objavi v Uradnem listu Evropskih skupnosti.Člen 5Ta odločba je naslovljena na države članice.V Bruslju, 20. oktobra 2000Za KomisijoDavid ByrneČlan Komisije[1] UL L 268, 24.9.1991, str. 15.[2] UL L 24, 30.1.1998, str. 31.[3] UL L 187, 7.7.1992, str. 41.--------------------------------------------------PRILOGA A+++++ TIFF ++++++++++ TIFF +++++--------------------------------------------------PRILOGA BSEZNAM ODOBRENIH OBRATOV IN PLOVILPP : predelovalni obrat.ZV : zamrzovalno plovilo.Št. odobritve | Ime | Mesto Regija | Kategorija |600 | Ashoradeh Cold Store | Golestan | PP |601 | Central Cold Store of Shilat Trade Co. | Tehran | PP |602 | Anzali Sturgeon Store | Gilan | PP |603 | Babolsar Cold Store | Mazandaran | PP |604 | Chinchenan Sturgeon Processing Centre | Gilan | PP |605 | Nashtarod Sturgeon Processing Centre | Mazandaran | PP |606 | Hoseinban Sturgeon Processing Centre | Mazandaran | PP |607 | Izadeh Sturgeon Processing Centre | Mazandaran | PP |608 | Shafarod Sturgeon Processing Centre | Gilan | PP |609 | Bandar Turkman Processing Centre | Golestan | PP |610 | Mirod Sturgeon Processing Centre | Mazandaran | PP |700 | Mah Protein | Bushehr | PP |701 | Abdasht-e-Shargh | Hormozgan | PP |703 | Bushehr Marine Production (Afarid) | Bushehr | PP |704 | Persian Gulf Food Industry | Hormozgan | PP |705 | Chancho | Gilan | PP |706 | Jahan Shill (Colahi 500t Complex) | Hormozgan | PP |709 | Morvarid Sayd | Bushehr | PP |711 | Mostaan | Hormozgan | PP |713 | Choghadak 4000t Complex | Bushehr | PP |714 | Abzyan-e-mahtab | Bushehr | PP |717 | Ghasemi Cold Store | Bushehr | PP |718 | Djavan Food Industrial Co. (Crayfish Processing and Packaging) | Tehran | PP |720 | Shaloo | Bushehr | PP |721 | Pavereh | Bushehr | PP |722 | Kesht-o-sanat Bushehr | Bushehr | PP |723 | Tabrid Mohaseb | Khozestan | PP |725 | Fillet & Steak of Hormozgan | Hormozgan | PP |Q-732 | Abdasht e Shargh Co. (Fish and Shrimp Processing and Packaging) | Tehran | PP |800 | Ferdos 1 | Hormozgan | ZV |801 | Ferdos 2 | Hormozgan | ZV |802 | Ferdos 3 | Hormozgan | ZV |803 | Kasra | Hormozgan | ZV |809 | Kavian | Hormozgan | ZV |810 | Afson | Hormozgan | ZV |--------------------------------------------------